مارقوش تورکمن صحرا: هر بیر خلقینگ اونینگ اؤنگه چیقاران دنیا برن شخصیتلارینینگ بییکلیگینه برابر بولیار. گونگللرینگ و دوورلرینگ شاهیری،آدامزادینگ اینگ گؤزل اینگ تأمیز دویغیلارینینگ آیدیمچیسی مختومقلی فراغی تورکمن خلقینینگ روحی بییکلیگیدیر. بییک شاهیرینگ بیزه قویوپ گیدن میراثی اؤز بولوشلی تربیه مکتبیدیر.ترکمنستانینگ حورماتلی پرزیدنتی قربانقلی بردی محمد اوفینگ یورت یولباشچیلیغا سایلانان دووریندن باشلاپ تورکمنلرینگ قدیمی شیله هم ملی،مدنی یادیگارلیکلرینه دولت طاراپیندان اولی اؤنس بریلیأر . بو نوقتایی ناظاردان بوتین دنیأ آدی بلّی بولان تورکمن شاهیری مختومقلی فراغینینگ بیزه قویوپ گیدن مدنی شاهیرانا میراثینی گلجک نسللرمیزه یتیرمک اوچین شو ییلینگ اکتیابر آیینینگ ۱۷سینه ترکمنستانینگ بالقان ولایتینینگ مختومقلی اطراپیندا «مختومقلی فراغینینگ مدنی یادیگأرلیکلر توپلومینینگ و موزینینگ» آچیلیش داباراسی بولوپ گچدی.
بو دستگاهلار تورکمنلرینگ شو گونکی نسللرینینگ بییگ عاقیلدارینینگ استاد شاهیرینینگ مختومقلی فراغینینگ بای دؤرهدیجیلیک دنیأسینه اولی حورمات قوییاندیغینینگ بلند نوسخاسیدیر. تورکمن خلقینینگ بییک عاقیلداری و نوسخاوی شاهیری مختومقلی فراغینینگ دنیا ادبیاتینینگ آلیتن خزیناسینا گیرن بای و قیمّاتلی ادبی میراثینی دونیهوی غارایشلارینی ۱۸-۱۹- نجی عصرلاردا تورکمن دورموشینا یتیرن تأثیرلرینی علمی اساسدا اوورنمکده اونینگ دؤرهدیجیلیگینینگ تورکمنلرینگ و توتوش گوندوغارینگ علمی-مدنی دورموشی بیلن آیریلماز باغشلانشیغینی آچیپ گؤرکزیأر و اونینگ شاهیرانا دنیأسینه خلق آرا علمی- ادبی جمغییتچیلیغینگ اؤنسینی چکمکده بو یادیگارلیکلر توپلومینینگ و موزینینگ اولی اورون ایهلهجکدیگینه اینام بیلدیریلیأر.
مختومقلی فراغینینگ عقل- پایخاصا اینچه دویغا یوغیرلان سطیرلری تورکمنینگ ملّی روحی بیلن یاشایار. شاهیرینگ هر بیر سطیرینده خلقینگ اقبالی،پایخاصی، شاهیرانا اوستادلیغینگ ائلخامینگ بلندلیگی چونگگور فیلسف ایکی فکری بار. شاهیرینگ دؤرهدیجیلیگینینگ ماضمون تایدان بایلیغی، خلق دورموشینینگ بیان ادیلشینینگ گینگ گرملیلیگی فیلسف ایکی فکرینینگ چونگلیغی،خلقینگ روحینینگ ملّیلیگینینگ یوزه چیقاریلشی عقلینگی خیران اتیأر. دنیا ادبیاتینینگ تاریخینی مختومقلی سیز گؤز اؤنگونه گتیرمک قین. تورکمنینگ ملّی بتولیگنینگ روحی دنیاسینینگ شام-چراغی شاهیرینگ پایخاص الهگینده الهنن سطیرلری عصرلارینگ دوامیندا بیزه یؤرهلگه بولوپ گلیأر.تورکمن خلقینینگ شاهیرانالیغی،ادبیاتا اساسان هم شیغریته صارپاسی اونینگ ملّی آیراتینلیغیدیر. جمشیدینگ جامینا دنگلشن شاهیرینگ بو دنیاده اؤزینگه جوغاپ گؤزلهیأن فکرلرینگ اهلیسینه چلگی بولیان قوشغیلاری باهاسیز خزینادیر. مختومقلی فراغینینگ : خور قالماسین پُشتدان-پُشتیم برقرار دولت ایسلارین دییپ اؤز باشداق دولت اؤز خلقینینگ آغزی بیر آسودا و آبادان دورموشدا یاشاماغی حاقیندا ادن آرزوولاری، دوست-دوغانلیق،قونگشی دولت ترکمنستانینگ اؤز باشداقلیغینا و غاراشسیزلیغینا ایه بولماغی بیلن دولی حاصل بولدی.
ایران خطینا گچیرن : آماندوردی نساری ۲۰/۸/۱۳۹۴
azb_Arab azb_Arab azb_Arab azb_Arab